MT
15.5.2023
Il-Ġurnal Uffiċjali tal-Unjoni Ewropea
C 173/7
Sentenza tal-Qorti tal-Ġustizzja (It-Tmien Awla) tat-23 ta’ Marzu 2023 (talba għal deċiżjoni preliminari tal-Conseil d’État – Franza) – Synidcat Uniclima vs Ministre de l’Intérieur (Kawża C-653/21 (1), Syndicat Uniclima) (Rinviju għal deċiżjoni preliminari – Suq intern – Armonizzazzjoni tal-liġijiet nazzjonali dwar il-makkinarji, it-tagħmir elettriku taħt voltaġġ u apparat ta’ pressjoni – Direttiva 2006/42/KE – Direttiva 2014/35/UE – Direttiva 2014/68/UE – “Marka CE” – Impożizzjoni, permezz ta’ leġiżlazzjoni nazzjonali, ta’ rekwiżiti supplimentari għar-rekwiżiti ta’ sigurtà essenzjali previsti minn dawn id-direttivi – Kundizzjonijiet – Leġiżlazzjoni nazzjonali fil-qasam tas-sigurtà kontra r-riskji ta’ nirien u ta’ paniku fl-istabbilimenti li jilqgħu l-pubbliku) (2023/C 173/08) Lingwa tal-kawża: il-Franċiż Qorti tar-rinviju Conseil d’État Partijiet fil-kawża prinċipali Rikorrent: Synidcat Uniclima Konvenut: Ministre de l’Intérieur Dispożittiv L-Artikolu 3(2), moqri flimkien mal-punt 31 tal-Artikolu 2 kif ukoll mal-ewwel subparagrafu tal-Artikolu 5(1) tad-Direttiva 2014/68/UE tal-Parlament Ewropew u tal-Kunsill tal-15 ta’ Mejju 2014 dwar l-armonizzazzjoni tal-liġijiet tal-Istati Membri relatati mat-tqegħid fis-suq ta’ apparat ta’ pressjoni, għandu jiġi interpretat fis-sens li: jipprekludi leġiżlazzjoni nazzjonali li, sabiex tipproteġi s-saħħa u s-sigurtà tal-persuni fir-rigward tar-riskji ta’ nirien f’postijiet miftuħa għall-pubbliku, timponi fuq l-apparati ta’ pressjoni u fuq l-assemblaġġi li jużaw refriġeranti infjammabbli rekwiżiti li ma jinsabux fost ir-rekwiżiti essenzjali ta’ sigurtà previsti minn din id-direttiva, għall-finijiet tat-tqegħid għad-dispożizzjoni fis-suq jew tat-tħaddim ta’ dawn l-apparati u assemblaġġi, minkejja l-fatt li dawn ikollhom il-marka CE.
(1)
ĠU C 37, 24.1.2022
Sentenza tal-Qorti tal-Ġustizzja (L-Għaxar Awla) tat-23 ta’ Marzu 2023 (talba għal deċiżjoni preliminari tal-Korkein hallinto-oikeus – il-Finlandja) – Booky.fi Oy (Kawża C-662/21 (1), Booky.fi) (Rinviju għal deċiżjoni preliminari – Artikoli 34 u 36 TFUE – Moviment liberu tal-merkanzija – Miżura li għandha effett ekwivalenti għal restrizzjoni kwantitattiva – Reġistrazzjonijiet ta’ programmi awdjoviżivi – Bejgħ online – Leġiżlazzjoni ta’ Stat Membru li timponi klassifikazzjoni ta’ età u ttikkettjar tal-programmi – Protezzjoni tal-minuri – Reġistrazzjonijiet li diġà kienet is-suġġett ta’ klassifikazzjoni u ta’ ttikkettjar fi Stat Membru ieħor – Proporzjonalità) (2023/C 173/09) Lingwa tal-kawża: il-Finlandiż Qorti tar-rinviju Korkein hallinto-oikeus Partijiet fil-kawża prinċipali Rikorrent: Booky.fi Oy Fil-preżena ta’: Kansallinen audiovisuaalinen instituutti (KAVI)